Id-dibattitu ta' dawn il-ġranet fil-Parlament, inkluż illum huwa dwar il-privatizzazzjoni tal-Enemalta. Ftit ħsibijiet. Huwa ironiku li din il-privatizzazzjoni qed issir minn dak li baqa' mill-Partit Laburista li pass pass qed jitlef il-kuntatt mal-għeruq tiegħu fuq ix-xellug. Fil-proċess tal-privatizzazzjoni tal-Enemalta l-Gvern tal-Labour qed jissepara l-ħaddiema mill-assi tal-Enemalta. Jidher li ċ-Ċiniżi ma jridux jitgħabbew bil-piż tal-pagi tal-1,600 ħaddiem tal-Enemalta. Il-Gvern tal-Labour ser jittratta lill-ħaddiema tal-Enemalta bl-istess mod li l-Gvern tal-PN ittratta lill-ħaddiema tat-Tarżna. B'differenza waħda. Din id-darba għadni ma smajtx leħen il-GWU! B'dan il-pass ser tingħata daqqa oħra lill-kontroll sovran tal-pajjiż fuq l-enerġija.
Il-privatizzazzjoni tal-Enemalta